Държавен вестник, бр. 29, 2021 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  29
Раздел III
Дейности при оперативна защита при на­
воднения
Чл. 10. Оперативна защита при наводнения 
се осъществява на общинско, областно и наци­
онално ниво и се състои от три основни фази:
1. непосредствена опасност от наводнение;
2. наводнение;
3. след наводнение.
Чл. 11. Органите за ПБЗН в ОЦ на
СДПБЗН/РДПБЗН и НОЦ на ГДПБЗН на база 
прогнозни данни и информация от Национал­
ния институт по метеорология и хидрология, 
Министерството на околната среда и водите, 
Метеорологичния център на българските во­
енновъздушни сили, Изпълнителна агенция 
„Проучване и поддържане на река Дунав“ и 
други източници предупреждават органите на 
изпълнителната власт и оповестяват населе­
нието в застрашените райони.
Чл. 12. При непосредствена опасност от 
наводнение органите за ПБЗН в зависимост 
от наличните си технически средства подпо­
магат централните или териториалните органи 
на изпълнителната власт за извършване на 
съвместни аварийни дейности по елементи 
на хидротехнически съоръжения – коорди­
нирано с оператора или експлоатационното 
дружество, като:
1. отваряне или затваряне на изпускатели, 
саваци и др.;
2. прокопаване на водоотвеждащи канали;
3. аварийно понижаване на водното ниво;
4. тампониране, прорязване на хидротех­
нически съоръжения и др.;
5. отстраняване на подприщвания на водни 
течения;
6. аварийно укрепване, надграждане на 
съществуващи и изграждане на временни 
диги чрез:
а) използване на модулни елементи;
б) нареждане на чували с инертни мате­
риали;
в) натрупване на инертни материали;
7. оказване съдействие на Агенцията за 
ядрено регулиране, регионалната инспекция 
по околната среда и водите, регионалната 
здравна инспекция и областната дирекция 
по безопасност на храните за установяване 
наличието на промишлено-отровни вещества, 
източници на йонизиращи лъчения, потенци­
ални източници на биологично замърсяване 
и други, попадащи в заливните зони, които 
биха предизвикали поражения върху хората 
и/или замърсяване на околната среда.
Чл. 13. При наводнение органите за ПБЗН 
извършват следните дейности:
1. разузнаване в района на заливане и 
местата, където е вероятно да се намират 
застрашени лица;
2. спасяване или евакуиране на хора и 
движимо имущество от залетите зони;
3. отводняване;
4. подпомагане изграждането на временни 
лагери за настаняване на засегнатото насе­
ление.
Чл. 14. След наводнение и оттегляне на 
водите в нормалните им граници органите за 
ПБЗН извършват следните дейности:
1. издирване и спасяване или евакуация 
на изчезнали лица;
2. изваждане на загинали лица;
3. отводняване на сгради, застрашени съ-
оръжения и др. след попълване на декларация 
съгласно приложението;
4. подпомагане разчистването на засегна­
тата инфраструктура.
Раздел IV
Дейности при провеждане на операции по 
издирване и спасяване
Чл. 15. Операциите по издирване и спа­
сяване включват разузнаване, оказване на 
помощ и евакуация на лица, изложени на 
опасност при:
1. разрушени строежи или части от тях;
2. движения на маси (срутища, свлачища, 
кално-каменни порои, изкопни работи и др.);
3. инциденти в повърхностни води с изклю­
чение на случаите по чл. 126, т. 3 от Закона 
за Министерството на вътрешните работи.
Чл. 16. (1) При провеждане на операции по 
издирване и спасяване в засегнати строежи 
или части от тях органите за ПБЗН извършват 
разузнаване за:
1. наличие на потенциално застрашени 
лица;
2. необходимост от временно укрепване и 
сигнално ограждане;
3. наличие на електрозахранване, действащ 
водопровод, газопровод, нефтопровод и др.;
4. общото състояние на строежите или 
части от тях;
5. разположението и състоянието на съ­
седните строежи и части от тях.
(2) Оказването на помощ и евакуацията 
включват:
1. осигуряване на достъп до засегнатите 
лица;
2. временно укрепване на елементи от 
строежа или части от него;
3. осигуряване на временно осветление на 
мястото на произшествието;
4. оказване на първа долекарска помощ;
5. спасяване или евакуация на застрашени 
лица на безопасно място.
Чл. 17. (1) При движение на земни маси 
(срутища, свлачища, кално-каменни порои, 
изкопни работи и др.) органите за ПБЗН 
извършват разузнаване за установяване на:
1. размера и границите на засегнатия 
участък;